Magyar Meteorológiai Társaság

**JEGYZŐKÖNYV**

rendes közgyűlés, 2015. május 19. 13:00

ismételt rendes közgyűlés 2015. május 19. 13:30

1024 Budapest, Kitaibel Pál u. 1. (Országos Meteorológiai Szolgálat, Díszterem)

A 13:00 órától kezdődő évzáró közgyűlésen megjelent tagok száma nem érte el a teljes tagság 50%+1 főnek megfelelő arányát, így a közgyűlés nem minősült határozatképesnek. Az ismételt közgyűlés 13:30 perckor vette kezdetét.

A fennmaradó 30 percben az idei Hegyfoky Kabos Emlékérem tulajdonosát, dr. Szentimrey Tamás hallgattunk meg. A szakmai előadás címe „Matematikai statisztika a meteorológiában”.

Az ismételt közgyűlésen a tagok egyhangúan elfogadták levezető elnöknek dr. Dunkel Zoltánt, jegyzőkönyvvezetőnek Vincze Enikőt, jegyzőkönyv-hitelesítő személyeknek pedig dr. Varga László és Konkolyné Bihari Zita tagokat.

**Napirendi pontok**

1. A 2015. évi társasági díjak átadása *(Steiner Lajos Emlékérem, Szakirodalmi Nívódíj, Hegyfoky Kabos Emlékérem, Berényi Dénes Emlékdíj, Róna Zsigmond Alapítvány kamatai)*
2. Az MMT Eger-Bükkvidéki Területi Csoport megalakulásának jóváhagyása
3. Közhasznúsági jelentés 2014-ről és a 2015. évi költségvetés megvitatása
4. Szakmai beszámoló az MMT tevékenységéről
5. Az Ellenőrző Bizottság jelentése
6. Vita, Szavazás
7. Tagfelvétel
8. Egyebek
9. A Közgyűlés bezárása

A Közgyűlés a napirendi pontokat egyhangúan elfogadta.

1. A 2015. évi társasági díjak átadása

Dunkel Zoltán dr. és Németh Ákos, a Társaság elnöke és főtitkára ünnepélyes keretek között átadták a díjazottaknak díjaikat.

Steiner Lajos Emlékérem

Díjazott: dr. Szépszó Gabriella

Hegyfoky Kabos Emlékérem

Díjazott: dr. Szentimrey Tamás

Berényi Dénes Emlékdíj

Díjazott: Nagy Zoltán

Szakirodalmi Nívódíj

Díjazottak: dr. Jánosi Imre és dr. Tél Tamás

Róna Zsigmond Alapítvány

Díjazott: Csirmaz Kálmán

2. Az MMT Eger-Bükkvidéki Területi Csoport

A Közgyűlés szavazás útján egyhangúan elfogadta az Eger-Bükkvidéki Területi Csoport megalakulását.

Hunkár Márta dr. felvetette, hogy a Társaság számára valóban pozitív folyamat-e minél több területi csoportot létrehozni, vagy inkább a tagság szétszakadásához vezet mindez?

* Németh Ákos kiemelte, hogy nem érzékelhető negatív hatása ennek a folyamatnak.

3. Közhasznúsági jelentés, költségvetés és

4. Szakmai beszámoló

Németh Ákos, az MMT főtitkára megtartotta beszámolóját.

Dunkel Zoltán dr. ismertette a Társaság anyagi helyzetét. A támogatóktól befolyt összegek lehetővé teszik, hogy pályázatokat írjunk ki fiatal kutatók számára, melyről a Választmányi ülésen már meg is indultak az egyeztetések. A Közgyűlés részéről nem érkezett hozzászólás.

5. Az Ellenőrző Bizottság jelentése

Az Ellenőrző Bizottság elnöke, Zemankovicsné dr. Hunkár Márta megtartotta beszámolóját. Az MMT működését szabályosnak és sikeresnek találták. Területek, melyekre nagyobb figyelmet kell fordítani:

* az MMT-rendezvények nehézkesen kerülnek fel a Társaság honlapjára, megjelenésük esetlegessé vált;
* a szakosztályvezetők február 15-éig kellett volna, hogy elküldjék a beszámolóikat, ebben késések tapasztalhatók.

6. Vita, szavazás

Nem érkezett kérdés a szakmai és pénzügyi beszámolót illetően a Közgyűlés résztvevőitől.

Nem érkezett kérdés az Ellenőrző Bizottság felé a Közgyűlés résztvevőitől.

A Közgyűlés a szakmai beszámolót szavazás útján egyhangúan elfogadta.

A Közgyűlés a pénzügyi beszámolót szavazás útján egy tartózkodás mellett elfogadta.

7. Tagfelvétel

Nem érkezett újabb tagfelvételi kérelem.

8. Egyebek

Dunkel Zoltán dr. beszámolt a Horvát Meteorológiai Társaság születésnapi rendezvényéről, melyre az MMT is meghívást kapott. A találkozón az MMT elnöke képviselte a Társaságot.

Dunkel Zoltán dr. felhívta a figyelmet a III. Orvosmeteorológiai Konferenciára, mely május 28-29. között kerül megrendezésre.

7. A Közgyűlés bezárása

Budapest, 2015. május 26.

|  |  |  |
| --- | --- | --- |
|  |  |  |
| Dunkel Zoltán dr.  elnök |  | Vincze Enikő  jegyzőkönyvvezető |
|  |  |  |
| dr. Varga László  jegyzőkönyv-hitelesítő |  | Konkolyné Bihari Zita  jegyzőkönyv-hitelesítő |

Melléklet: jelenlévők névsora